ศุภสวัสดิ์ ชัชวาลย์

ศาสตราจารย์ ดร.ศุภสวัสดิ์ ชัชวาลย์ อธิการบดีมหาวิทยาลัยธรรมศาสตร์ อดีตคณบดีคณะรัฐศาสตร์ศาสตร์ มหาวิทยาลัยธรรมศาสตร์ กรรมการสภามหาวิทยาลัยธรรมศาสตร์

**ประวัติ**
ศุภสวัสดิ์ ชัชวาลย์ เกิดเมื่อวันที่ 23 มิถุนายน พ.ศ. 2518 เป็นอธิการบดีมหาวิทยาลัยธรรมศาสตร์คนปัจจุบัน และเป็นศาสตราจารย์ประจำคณะรัฐศาสตร์ สาขาการเมืองการปกครอง มหาวิทยาลัยธรรมศาสตร์
ศุภสวัสดิ์ได้เข้าเรียนในระดับมัธยมศึกษาตอนปลายที่โรงเรียนสวนกุหลาบวิทยาลัย จนถึงระดับชั้นมัธยมศึกษาปีที่ 5 จากนั้นได้สอบเทียบเข้าศึกษาในคณะรัฐศาสตร์ มหาวิทยาลัยธรรมศาสตร์ ในปี พ.ศ. 2535 ตามความชอบส่วนตัว ที่ตนมีความสนใจด้านรัฐศาสตร์และนิติศาสตร์มาแล้วแต่เดิม ซึ่งในปี พ.ศ. 2535 นั้นเองเป็นปีที่เกิดเหตุการณ์พฤษภาทมิฬ
ศุภสวัสดิ์ได้เริ่มศึกษาปริญญาโทต่อที่สหราชอาณาจักร โดยหลังจากจบการศึกษาได้รับหน้าที่เป็นอาจารย์ประจำคณะรัฐศาสตร์ มหาวิทยาลัยรามคำแหง ในปี พ.ศ. 2542 ก่อนจะย้ายมาที่คณะรัฐศาสตร์ มหาวิทยาลัยธรรมศาสตร์ ในปี พ.ศ. 2544 และได้ศึกษาต่อในระดับปริญญาเอกที่ประเทศญี่ปุ่น เขาได้รับการแต่งตั้งให้ดำรงตำแหน่งคณบดี คณะรัฐศาสตร์ ในปี พ.ศ. 2556
รศ.ดร.ศุภสวัสดิ์ ชัชวาลย์ (ตำแหน่งในขณะนั้น) ได้รับการชักชวนจาก รองศาสตราจารย์ เกศินี วิฑูรชาติ อธิการบดีมหาวิทยาลัยธรรมศาสตร์ในขณะนั้น ให้มาช่วยงานบริหารมหาวิทยาลัย ซึ่งตัวเขาได้ตอบรับ จึงได้รับการแต่งตั้งให้ดำรงตำแหน่งรองอธิการบดี
เมื่อวันที่ 30 เม.ย. 2567 ในการประชุมสภามหาวิทยาลัย มหาวิทยาลัยธรรมศาสตร์ ครั้งที่ 4/2567 มีการพิจารณาแต่งตั้งอธิการบดีคนใหม่แทน รศ.เกศินี วิฑูรย์ชาติ ซึ่งหมดวาระลง โดยที่ประชุมได้พิจารณารายชื่อที่คณะกรรมการสรรหานำเสนอสองราย คือ
# รศ.ดร.พิภพ อุดร รองอธิการบดีฝ่ายวิชาการ
# ศ.ดร.ศุภสวัสดิ์ ชัชวาลย์ รองอธิการบดีและกรรมการสภามหาวิทยาลัย
ผลปรากฏว่า ที่ประชุมลงมติเลือก ศ.ดร.ศุภสวัสดิ์ ชัชวาลย์ ด้วยคะแนนเสียง 16:8 งดออกเสียง 1 ดำรงตำแหน่งอธิการบดีมหาวิทยาลัยธรรมศาสตร์ ในวาระการดำรงตำแหน่ง ปี 2567-2570 โดยมีพระบรมราชโองการโปรดเกล้าโปรดกระหม่อมให้ดำรงตำแหน่ง อธิการบดีมหาวิทยาลัยธรรมศาสตร์ ตั้งแต่วันที่ 23 กันยายน 2567 ประกาศ ณ วันที่ 3 ตุลาคม พ.ศ. 2567

**ประวัติการศึกษา**
 ปริญญาเอก 2547 Doctor of Political Science Kobe University, Japan- ปริญญาโท 2541 MSc (Local Governance) The University of Birmingham, UK- ปริญญารัฐศาสตร์บัณฑิต (เกียรตินิยมอันดับสอง) 2539 สาขาวิชาการเมืองการปกครอง คณะรัฐศาสตร์ มหาวิทยาลัยธรรมศาสตร์- มัธยมศึกษาตอนปลาย โรงเรียนสวนกุหลาบวิทยาลัย

**ตำแหน่งหน้าที่**

**ตำแหน่งหน้าที่ในปัจจุบัน**
 อธิการบดีมหาวิทยาลัยธรรมศาสตร์- ศาสตราจารย์ประจำคณะรัฐศาสตร์ สาขาการเมืองการปกครอง มหาวิทยาลัยธรรมศาสตร์

**ตำแหน่งหน้าที่ในอดีต**
 รองอธิการบดีฝ่ายบริหารทรัพยากรมนุษย์ มหาวิทยาลัยธรรมศาสตร์- เลขานุการสภามหาวิทยาลัยธรรมศาสตร์- รองอธิการบดีฝ่ายบริหารทรัพยากรมนุษย์และท่าพระจันทร์ มหาวิทยาลัยธรรมศาสตร์- รองอธิการบดีฝ่ายบริหารท่าพระจันทร์และศูนย์พัทยา มหาวิทยาลัยธรรมศาสตร์- คณบดีคณะรัฐศาสตร์ มหาวิทยาลัยธรรมศาสตร์- รองศาสตราจารย์ประจำคณะรัฐศาสตร์ มหาวิทยาลัยธรรมศาสตร์- Visiting Research Fellow, Institute of Developing Economies (IDE), JETRO, Japan- อาจารย์ประจำคณะรัฐศาสตร์ มหาวิทยาลัยธรรมศาสตร์- อาจารย์ประจำคณะรัฐศาสตร์ มหาวิทยาลัยรามคำแหง

**ตำแหน่งหน้าที่ภายนอกมหาวิทยาลัย**
 กรรมการวิชาการสถาบันพระปกเกล้า- กรรมการพิจารณารางวัลพระปกเกล้า- กรรมการหลักสูตรการเสริมสร้างธรรมาภิบาลท้องถิ่น สถาบันพระปกเกล้า- คณะบรรณาธิการจัดทำสารานุกรมศัพท์การเมืองการปกครองไทย ราชบัณฑิตยสภา- กรรมการการวิจัยและพัฒนา สำนักงานเลขาธิการสภาผู้แทนราษฎร- อนุกรรมการข้าราชการศาลรัฐธรรมนูญ (อ.กศร.) สำนักงานศาลรัฐธรรมนูญ- อนุกรรมการกลั่นกรอง คัดเลือก และตัดสินผลงานนวัตกรรมประชาธิปไตย สำนักงานเลขาธิการสภาผู้แทนราษฎร- อนุกรรมการ ป.ป.ช. ด้านพัฒนาและส่งเสริมธรรมาภิบาลองค์กรปกครองส่วนท้องถิ่น- กรรมการพิจารณาแนวทางการดำเนินงานของกรุงเทพมหานครตามแผนการกระจายอำนาจให้แก่องค์กรปกครองส่วนท้องถิ่น- กรรมการประเมินบุคคลและผลงานเพื่อพิจารณาแต่งตั้งข้าราชการสำนักงานศาลรัฐธรรมนูญให้ดำรงตำแหน่งประเภทวิชาการระดับเชี่ยวชาญ- กรรมการบริหารหลักสูตรประกาศนียบัตรธรรมาภิบาลทางการแพทย์สำหรับนักบริหารระดับสูง สถาบันพระปกเกล้า

**ผลงานทางวิชาการบางส่วน**
 ศุภสวัสดิ์ ชัชวาลย์, เสาวธาร โพธิ์กลัด และ นภัษ ลิ่มอรุณ การศึกษาและทดลองดำเนินงานระบบเครดิตสังคม รายงานการวิจัยเสนอต่อศูนย์คุณธรรม (องค์การมหาชน), 2565.- ศุภสวัสดิ์ ชัชวาลย์ พลวัตการกระจายอำนาจในประเทศไทย : จาก พ.ศ. 2535-2561 กรุงเทพฯ:สถาบันพระปกเกล้า, 2562.- ศุภสวัสดิ์ ชัชวาล ข้อเสนอในการปฏิรูปโครงสร้างท้องถิ่นในประเทศไทย. - กรุงเทพ ฯ: สถาบันพระปกเกล้า, 2559.- ศุภสวัสดิ์ ชัชวาลย์(หัวหน้าโครงการ), โครงการเพื่อจัดทำแผนพัฒนาการเมือง ฉบับที่ 2 รายงานวิจัยเสนอต่อสภาพัฒนาการเมือง, 2558.- ศุภสวัสดิ์ ชัชวาลย์(ร่วมวิจัย), โครงการวิจัยการประเมินประสิทธิภาพและผลสัมฤทธิ์ของการประกอบกิจการกระจายเสียงและกิจการโทรทัศน์, รายงานวิจัยเสนอต่อสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.), 2557.- ศุภสวัสดิ์ ชัชวาลย์ การบริหารราชการส่วนท้องถิ่นกับการป้องกันปัญหาความขัดแย้งในจังหวัดชายแดนภาคใต้ สนับสนุนโดย The United Nations Development Programme (UNDP), Thailand, 2013.- ศุภสวัสดิ์ ชัชวาลย์ (ร่วมวิจัย) โครงการเสริมสร้างขีดความสามารถขององค์กรปกครองส่วนท้องถิ่นในการจัดทำบริการสาธารณะโดยความร่วมมือในการบริหารงานระหว่างท้องถิ่นที่ได้รับการสนับสนุนจากองค์การบริหารส่วนจังหวัดโดยความร่วมมือจากกรมส่งเสริมการปกครองท้องถิ่น องค์การความร่วมมือระหว่างประเทศของญี่ปุ่น (JICA)และคณะที่ปรึกษา มหาวิทยาลัยธรรมศาสตร์, 2553 – 2556.- ศุภสวัสดิ์ ชัชวาลย์ การเมืองในกระบวนการกระจายอำนาจ: ศึกษาผ่านบทบาทของนักวิชาการข้าราชการ นักการเมือง และประชาชน กรุงเทพฯ: จุฬาลงกรณ์มหาวิทยาลัย, 2555.- ศุภสวัสดิ์ ชัชวาลย์ โครงการการสำรวจองค์ความรู้เพื่อการปฏิรูปประเทศไทย เรื่องการปฏิรูปการกระจายอำนาจและการจัดการปกครองท้องถิ่นมูลนิธิสาธารณะสุขแห่งชาติ, 2554.- ศุภสวัสดิ์ ชัชวาลย์ (ร่วมวิจัย) โครงการเสริมสร้างขีดความสามารถขององค์กรปกครองส่วนท้องถิ่นในการจัดทำบริการสาธารณะโดยความร่วมมือในการบริหารงานระหว่างท้องถิ่นที่ได้รับการสนับสนุนจากองค์การบริหารส่วนจังหวัดรายงานวิจัยโดยมหาวิทยาลัยธรรมศาสตร์ และองค์การความร่วมมือระหว่างประเทศญี่ปุ่น (JICA), 2553.- ศุภสวัสดิ์ ชัชวาลย์ “การกระจายอำนาจและการจัดการปกครองท้องถิ่นในประเทศญี่ปุ่นกับบทเรียนบางประการสำหรับการดำเนินนโยบายด้านการกระจายอำนาจในประเทศไทย” ในรัฐศาสตร์ ธ ร ร ม ศ า ส ต ร์ 60 ปี / รั ฐ ศ า ส ต ร์ ส า ร 3 0 ปี ( เล่ ม 1 ) ป ทุ ม ธ า นี :โรงพิมพ์มหาวิทยาลัยธรรมศาสตร์ ศูนย์รังสิต, 2552.- ศุภสวัสดิ์ ชัชวาลย์ (ร่วมวิจัย)คู่มือการจัดตั้งองค์กรความร่วมมือระหว่างท้องถิ่น: ข้อเสนอในเชิงวิชาการ. รายงานวิจัยโดยมหาวิทยาลัยธรรมศาสตร์ และองค์การความร่วมมือระหว่างประเทศญี่ปุ่น (JICA), 2551.- ศุภสวัสดิ์ ชัชวาลย์ “รัฐบาลทักษิณกับการปกครองท้องถิ่นไทย: ศึกษาการดำเนินนโยบายที่มีต่อการปกครองท้องถิ่น”การประชุมวิชาการรัฐศาสตร์และรัฐประศาสนศาสตร์แห่งชาติครั้งที่ 8 (พ.ศ. 2550), กรุงเทพฯ, 13 - 14 ธันวาคม 2550.- ศุภสวัสดิ์ ชัชวาลย์ (ร่วมวิจัย) การศึกษาวิจัยเกี่ยวกับบทบาทและคุณสมบัติของผู้ว่าราชการจังหวัดในการบริหารราชการจังหวัดแบบบูรณาการ และจัดทำหลักเกณฑ์ในการสรรหาผู้ว่าราชการจังหวัดและรองผู้ว่าราชการจังหวัด. รายงานวิจัยเสนอต่อสำนักงานคณะกรรมการพัฒนาระบบราชการ, 2549.- ศุภสวัสดิ์ ชัชวาลย์ (ร่วมวิจัย) การศึกษาวิจัยเพื่อพัฒนากฎหมายและระเบียบเกี่ยวกับการงบประมาณ. รายงานวิจัย เสนอต่อสำนักงานงบประมาณ, 2548.- ศุภสวัสดิ์ ชัชวาลย์ “โครงสร้างการบริหารราชการแผ่นดินกับการปกครองท้องถิ่น” ใน นครินทร์ เมฆไตรรัตน์ และคณะ (บรรณาธิการ) สารานุกรมการเมืองการปกครองท้องถิ่นไทย. นนทบุรี:สถาบันพระปกเกล้า, 2547.- ศุภสวัสดิ์ ชัชวาลย์ “พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542: ข้อสังเกตบางประการ” ใน สมคิด เลิศไพฑูรย์ (บรรณาธิการ) การปรับปรุงกฎหมายกระจายอำนาจให้แก่องค์กรปกครองส่วนท้องถิ่น. กรุงเทพฯ : ศูนย์ศึกษาการพัฒนาประชาธิปไตย มหาวิทยาลัยธรรมศาสตร์, 2546.- ศุภสวัสดิ์ ชัชวาลย์ (บรรณาธิการ) การปกครองท้องถิ่นกับการมีส่วนร่วมของประชาชน (อี พี เอปริทัศน์ เล่มที่ 3). กรุงเทพฯ : โครงการจัดพิมพ์คบไฟ, 2545.- สมคิด เลิศไพฑูรย์, นครินทร์ เมฆไตรรัตน์, วุฒิสาร ตันไชย, ศุภสวัสดิ์ ชัชวาลย์ สถานภาพและบทบาทของราชการบริหารส่วนภูมิภาคในอนาคต. รายงานการวิจัยเสนอต่อสถาบันดำรงราชานุภาพ สำนักงานปลัดกระทรวงมหาดไทย, 2544.- ศุภสวัสดิ์ ชัชวาลย์ “ความยากลำบากในการทำให้ท้องถิ่นเป็นประชาธิปไตย: กรณีศึกษาจากการปกครองท้องถิ่นอังกฤษ” ใน วารสารธรรมศาสตร์ 25: 3 (กันยายน – ธันวาคม 2542) หน้า 17 – 30.- Supasawad Chardchawarn “Case Study 7: Dr. Sanguan Nitayarumphong and Public Healthcare Reform in Thailand in Nishihara, A., Matsunaga M., Nonaka, I., and Yokomichi, K. (eds). Knowledge Creation in Public Administrations: Innovation Government in Southeast Asia and Japan Palgrave Macmillan, 2018.- Supasawad Chardchawarn Local Governance in Thailand : The Politics of Decentralization and the Roles of Bureaucrats, Politicians, and the People(V.R.F Series No. 459).Chiba:Institute of Developing Economies, 2010.- Supasawad Chardchawarn“Decentralization under Threat?: Impacts of the CEO Governor Policy upon Thai Local Government” in Fumio Nagai, NakharinMektrairat and TsuruyoFunatsu (ed.) Local Government in Thailand – Analysis of the Local Administrative Organization Survey.Chiba: Institute of Developing Economies, 2008.- Supasawad Chardchawarn The Role of Provincial Governor: Contemporary Politics in Thai Provinces. PhD Thesis, KobeUniversity, 2004.- Supasawad Chardchawarn Community Governance: The Concept beyond Government Agencies. MSc Thesis, The University of Birmingham, 1998.

**รางวัล**
 รางวัลศิษย์เก่าดีเด่นคณะรัฐศาสตร์ มหาวิทยาลัยธรรมศาสตร์ประจำปี พ.ศ. 2557- รางวัล TTF AWARD ด้านสังคมศาสตร์ ประจำปี พ.ศ. 2555- รางวัลนักวิจัยรุ่นใหม่ดีเด่นระดับคณะ จากมหาวิทยาลัยธรรมศาสตร์- รางวัลชมเชย สาขารัฐศาสตร์และรัฐประศาสนศาสตร์ จากสำนักงานคณะกรรมการวิจัยแห่งชาติ จากผลงานวิจัย “โครงการสถานภาพและบทบาทของราชการส่วนภูมิภาคในอนาคต”

**เครื่องราชอิสริยาภรณ์**

**อ้างอิง**
หมวดหมู่:ศาสตราจารย์
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:อธิการบดีมหาวิทยาลัยธรรมศาสตร์